system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre CS Gaz Metan Mediaș.
assistant
Clubul Sportiv Gaz Metan Mediaș, cunoscut sub numele de Gaz Metan Mediaș, pe scurt Gaz Metan, a fost un club de fotbal profesionist din Mediaș, România, care a evoluat timp de 16 sezoane în prima ligă națională. Cea mai mare performanță a clubului reprezintă clasarea pe poziția a șasea în sezonul 2019-2020. Echipa și-a disputat meciurile de pe teren propriu pe Stadionul Municipal Gaz Metan.

Fondată în 1945 sub numele de Karres Mediaș, echipa a evoluat pentru prima oară în Divizia A în sezonul 1947-1948, retrogradând însă după numai două sezoane în prima ligă. Apoi, clubul a evoluat doar în diviziile inferioare până în 2000, atunci când a obținut din nou promovarea în primul eșalon, însă retrogradează iarăși după numai un sezon. În 2008, reușește din nou promovarea și își menține locul în primul eșalon timp de 13 sezoane, alternând o dată cu Liga a II-a în 2016. Singura prezență europeană o reprezintă participarea în UEFA Europa League în sezonul 2011-2012, atunci când a ajuns în play-off-ul competiției după ce a trecut de KuPS din Finlanda și Mainz 05 din Germania, însă a fost învinsă de Austria Viena, scor 2-3 la general.

Pe parcursul sezonului 2021-2022 al Ligii I, clubul se confruntă cu dificultăți financiare și, rând pe rând, jucătorii de bază au început să părăsească echipa. Mai mult decât atât, clubul este penalizat continuu cu puncte în clasament și reușește să termine chinuit sezonul pe ultimul loc. Inițial retrogradată, pe rând, în Liga a II-a și ulterior în Liga a III-a, clubul intră în cele din urmă în faliment și dispare în vara anului 2022.

Istoria 

Echipa a fost înființată în 1945 sub denumirea Karres Mediaș. A promovat în Divizia A în 1947, iar în primul sezon, disputat sub denumirea CSM Mediaș, s-a clasat pe locul 11, jucând într-un turneu play-out pentru evitarea retrogradării. Și-a menținut locul în primul eșalon, dar în sezonul 1948-49, în care a evoluat cu numele Gaz Metan, s-a clasat pe ultimul loc și a retrogradat în Divizia B. În 1951, cu un nume nou, Flacăra Mediaș, se clasează pe locul 3 în Divizia B, dar ajunge în finala Cupei României, după ce elimină printre altele pe Știința Cluj sau Flamura Roșie Arad. În finală, Flacăra este învinsă de CCA București cu 3-1. 

Urmează o perioadă în care echipa își menține poziția în Divizia B, dar nu se mai apropie de promovare, din contră pozițiile ocupate sunt tot mai slabe, până în 1972 când retrogradează în Divizia C. Medieșenii revin după un singur sezon în a doua divizie, dar urmează o perioadă dificilă în care odată la câțiva ani venea o retrogradare în Divizia C.

A doua promovare în Divizia A a venit la peste 50 de ani după prima, în 2000, dar Gaz Metan a rezistat un singur sezon în primul eșalon. A urmat o nouă pauză de șapte ani, în 2008, sub conducerea lui Cristian Pustai, echipa revenind în Liga I. În cei șase ani cât a fost antrenată de Pustai (2007-2013), echipa a avut mai multe reușite. Sezonul 2010-2011, echipa a terminat în Liga I pe locul 7, iar ca urmare a retrogradării FC Politehnica Timișoara, Gaz Metan s-a calificat în premieră în Europa League, unde a ajuns până în play-off, fiind eliminată de Austria Viena. Următoarea ediție de campionat, medieșenii nu au mai reușit să impresioneze și au revenit la scopul inițial: evitarea retrogradării. Chiar și așa, echipa s-a menținut pe o linie de plutire, fiind mereu suficient de departe de zona retrogradării. În 2013, Pustai a demisionat pentru a prelua Pandurii Târgu Jiu, iar după ce a terminat sezonul sub conducerea lui Gheorghe Mulțescu, Gaz Metan a fost preluată de Cristian Dulca. După 7 ani consecutivi în primul eșalon, Gaz Metan Mediaș a retrogradat în Liga a II-a la finalul sezonului 2014-2015.

În pauza de iarnă 2015, Leo Grozavu, fostul antrenor al echipei FC Botoșani, a fost numit noul antrenor principal al formației din Liga a 2-a, Gaz Metan Mediaș, echipă pe care a mai antrenat-o în perioada 2007-2013. În sezonul 2015 - 2016, Gaz Metan Mediaș obține promovarea în Liga I plasându-se pe locul 1, după un an de zile în care a jucat în Liga II-a.

Echipa tehnică

Echipa actuală 
Listă actualizată la data de 17 septembrie 2021

Antrenori importanți

Palmares

Competiții naționale

Liga I:
 Cea mai bună poziție: locul 5 2019-20

Liga a II-a
   Campioni (2): 1999–2000, 2015–16
  Vicecampioni (5): 1946–47, 1952, 1954, 2004–05, 2007–08

 Liga a III-a:
  Campioni (3): 1973, 1977, 1993

 Cupa României:
  Finaliști (1): 1951

Competiții internaționale

 Europa League 
 Play-off (1) : 2011-2012

Gaz Metan în cupele europene

Suporteri 
Echipa e susținută în permanență de galeria "Commando Mediensis" alături de grupurile Ultra' Med și MDT(Mediaș Delir Team) la meciurile de acasă și deplasare. Galeria e înființată in 2011 dar echipa a avut și în trecut galerie condusa de Vali Zahan,Aligali sau "Rafa" Crisan.Până în prezent galeria numără nu mai puțin de 50 de susținători.

Stadion 

Gaz Metan își joacă jocurile pe teren propriu pe Stadionul Gaz Metan. Stadionul are o capacitate de 7.814 locuri cu jumătate din ele acoperite, suprafață de joc cu încălzire prin sol și sistem de proiectoare de 1500 lux. Stadionul este omologat pentru a găzdui runde preliminare ale oricărei competiții de club UEFA, precum și jocuri internaționale U21.

Stadionul a suferit renovări și extinderi majore în 2010. Suprafața de joc a fost înlocuită în întregime și au fost construite tribune acoperite pe partea opusă a tribunelor principale, mărind capacitatea stadionului la 7.814 locuri.

Rivalități 
Cele mai importante rivalități suplimentare pentru Gaz Metan au fost împotriva cluburilor de fotbal din Sibiu, indiferent dacă erau: Șoimii Sibiu , Inter Sibiu , FC Sibiu sau Deutch Gaziști . Acum echipa care reprezintă Sibiul este FC Hermannstadt și cele două cluburi s-au întâlnit pentru prima dată pe 17 aprilie 2018, într-o semifinală a Cupei României , în fața multor fani.

Oficialii clubului

Consiliul de administrație

Jucători importanți

Note

Cluburi românești de fotbal desființate
Cluburi de fotbal din Sibiu
Cluburi din Campionatul de Fotbal al României
Fondări în 1945
Desființări în 2022